open-index/open-wikipedia-markdown huggingface dataset:
شکیب جلالی

اردو شاعر۔ اصل نام۔ سید حسن رضوی۔
## پیدائش
یکم اکتوبر 1934ء کو اتر پردیش کے علی گڑھ کے ایک قصبے سیدانہ جلال میں پیدا ہوئے۔ انھوں نے اپنے شعور کی آنکھیں بدایوں میں کھولیں جہاں ان کے والد ملازمت کے سلسلے میں تعینات تھے۔
## شاعری
لیکن والدہ کی حادثاتی موت نے سید حسن رضوی کے ذہن پر کچھ ایسا اثر ڈالا کہ وہ شکیب جلالی بن گئے۔ انھوں نے 15 یا 16 سال کی عمر میں شاعری شروع کر دی اور شاعری بھی ایسی جو لو دیتی تھی جس میں آتش کدے کی تپش تھی۔
## ملازمت
تعلقاتِ عامہ کے محکمے میں انھیں ایک ذمہ دارانہ ملازمت مل گئی۔ لیکن وہ ان سب چیزوں سے مطمئن نہیں تھے۔
## صحافت
شکیب جلالی پہلے راولپنڈی اور پھر لاہور آ گئے یہاں سے انھوں نے ایک رسالہ ” جاوید “ نکالا۔ لیکن چند شماروں کے بعد ہی یہ رسالہ بند ہو گیا۔ پھر ”مغربی پاکستان“ نام کے سرکاری رسالے سے وابستہ ہوئے۔ مغربی پاکستان چھوڑ کر کسی اور اخبار سے وابستہ ہو گئے۔

## مجموعہ کلام
ان کا شعری مجموعہ روشنی اے روشنی ان کے ناگہانی انتقال کے چھ برس بعد 1972ء میں لاہور سے شائع ہوا۔ اس مجموعہ کلام کا شمار اردو کے چند اہم ترین شعری مجموعوں میں ہوتا ہے۔ 2004ء میں لاہور ہی سے ان کے کلام کے کلیات بھی شائع ہوئی۔

## خودکشی
12 نومبر 1966ء کو محض 32 سال کی عمر میں سرگودھا اسٹیشن کے پاس ایک ریل کے سامنے کود کر خودکشی کر لی اور اس طرح شعلوں سے لہلہاتے ہوئے ایک شاعر کا خاتمہ ہو گیا۔ موت کے بعد ان کی جیب سے یہ شعر ملا:



### خودکشی کی ممکنہ وجہ
شکیب کے باپ کی ذہنی بیماری کے باعث شکیب کی ماں نے ٹرین کے نیچے آ کر خود کشی کرلی۔ 10 سالہ شکیب نے اپنے بہن بھائیوں کے ساتھ یہ منظر دیکھا۔ اس منظر نے ساری زندگی اُن کا پیچھا نہ چھوڑا۔

## نمونہ کلام











خزاں کے چاند نے پوچھا یہ جھک کے کھڑکی میں 
کبھی چراغ بھی جلتا ہے اس حویلی میں 
یہ آدمی ہیں کہ سائے ہیں آدمیت کے 
گذر ہوا ہے مرا کس اجاڑ بستی میں 

سوچو توسلوٹوں سے بھری ہے تمام روح
دیکھو تو اک شکن بھی نہیں ہے لباس میں 

اتر کے ناؤ سے بھی کب سفر تمام ہوا 
زمیں پہ پاؤں دھرا تو زمیں چلنے لگی 

اتر گیا ترے دل میں توشعر کہلایا 
میں اپنی گونج تھا اور گنبدوں میں رہتا تھا 
میں ساحلوں میں اتر کر شکیب کیا لیتا
ازل سے نام مرا پانیوں پہ لکھا تھا

## حوالہ جات

## بیرونی روابط
* شکیب کا کلام

زمرہ:1934ء کی پیدائشیں
زمرہ:1966ء کی وفیات
زمرہ:اردو شعرا
زمرہ:بیسویں صدی کے شعرا
زمرہ:پاکستان میں خودکشیاں
زمرہ:پاکستانی شعرا
زمرہ:پاکستانی شیعہ
زمرہ:پاکستانی مسلم شخصیات
زمرہ:خودکشی کرنے والے شعرا
زمرہ:علی گڑھ کی شخصیات
زمرہ:مہاجر شخصیات
زمرہ:پاکستانی اردو شعرا
زمرہ:1996ء میں خودکشی
زمرہ:خودکشیاں بذریعہ ریل گاڑی
زمرہ:بیسویں صدی کے پاکستانی شعرا
جزیرہ نما آئبیریا

تصغیر|300px|جزیرہ نما آئبیریا

**جزیرہ نما آئبیریا** یورپ کے انتہائی جنوب مغرب میں واقع ہے۔ یہ یورپ کے تین جزیرہ نماؤں (جزیرہ نما بلقان، جزیرہ نما اٹلی اور جزیرہ نما آئبیریا) میں سے انتہائی جنوب اور مغرب میں واقع آخری جزیرہ نما ہے۔ جنوب اور مشرق میں اس کی سرحدیں بحیرہ روم اور شمال اور مغرب میں بحر اوقیانوس سے ملتی ہیں۔ جزیرہ نما کے شمالی علاقے میں کوہ پائرینیس ہیں جو اسے یورپ سے منسلک کیے ہوئے ہیں۔ جنوب میں افریقا کا شمالی ساحل اس کے قریب واقع ہیں۔ 582،860 مربع کلومیٹر پر پھیلا ہوا جزیرہ نما آئبیریا یورپ کا تیسرا بڑا جزیرہ نما ہے۔

## جغرافیہ اور ارضیات
آئبیرین جزیرہ نما تین بڑے جنوبی یورپی جزیرہ نما میں سے سب سے مغربی حصہ ہے- آئبیرین، اطالوی اور بلقان۔ اس کی سرحد جنوب مشرق اور مشرق میں بحیرہ روم اور شمال، مغرب اور جنوب مغرب میں بحر اوقیانوس سے ملتی ہے۔ پائرینیس پہاڑ جزیرہ نما کے شمال مشرقی کنارے کے ساتھ واقع ہیں، جہاں یہ باقی یورپ سے ملحق ہے۔ اس کا جنوبی سرہ، طریفہ میں واقع یورپی براعظم کا سب سے جنوبی نقطہ ہے اور افریقہ کے شمال مغربی ساحل کے بہت قریب ہے، اس سے آبنائے جبرالٹر اور بحیرہ روم کے ذریعے الگ ہوتا ہے۔

### دریا
بڑے دریا پہاڑی نظاموں کے درمیان وسیع وادیوں سے گزرتے ہیں۔ جن کے نام ایبرو، ڈورو، ٹیگس، گوڈیانا اور وادی الکبیر ہیں۔ آئبیرین جزیرہ نما کے تمام دریا بہاؤ میں موسمی تغیرات کے تابع ہیں۔

ٹیگس جزیرہ نما کا سب سے طویل دریا ہے اور ڈورو کی طرح پرتگال میں اپنے نچلے راستے کے ساتھ مغرب کی طرف بہتا ہے۔ دریائے گوڈیانا جنوب کی طرف موڑتا ہے اور اپنے راستے کے آخری حصے میں اسپین اور پرتگال کے درمیان سرحد بناتا ہے۔

### پہاڑ
آئبیرین جزیرہ نما کا علاقہ زیادہ تر پہاڑی ہے۔ بڑے پہاڑی نظام ہیں۔
*  پائرینیس اور اس کا دامن، پری پائرینیس، جزیرہ نما کے استھمس کو مکمل طور پر ڈھانپے ہوئے ہیں یہاں پہاڑی سڑک، پگڈنڈی، ساحلی سڑک یا سرنگ کے علاوہ گزرنے کا رستہ نہیں۔ ملاڈیٹا ماسیف میں انیٹو، 3,404 میٹر پر، سب سے اونچا مقام ہے۔
* بڑے پیمانے پر *پیکوس ڈی یورپا* کے ساتھ شمالی ساحل کے ساتھ کینٹابرین پہاڑ، ٹورے ڈی سیریڈو، 2,648 میٹر پر، سب سے اونچا مقام ہے۔
* *سسٹم ابیریکو*، جزیرہ نما کے مرکز میں، اس کے وسطی/مشرقی علاقے میں ایک پیچیدہ نظام ہے۔ اس میں بہت سارے سلسلے ہیں اور یہ ٹیگس، ڈورو اور ایبرو ندیوں کے واٹرشیڈ کو تقسیم کرتا ہے۔ مونکایو، 2,313 میٹر پر، سب سے اونچا مقام ہے۔

## ممالک
تصغیر|رات کے وقت آئبیریا کی سیٹلائٹ سے لی گئی تصویر

آئبیرین جزیرہ نما کی موجودہ سیاسی ترتیب میں پرتگال اور اسپین کا بڑا حصہ، اندورا کی پوری لینڈ لاکڈ مائیکرو سٹیٹ، پیرینیز اورینٹیلس (فرانسیسی سرڈاگن) کے فرانسیسی محکمہ کا ایک چھوٹا سا حصہ اور جبرالٹر کے برطانوی سمندر پار علاقہ شامل ہیں۔

جزیرہ نما آئبیریا میں مندرجہ ذیل ممالک شامل ہیں:

## حوالہ جات

زمرہ:الاندلس
زمرہ:پرتگال کے تغیرات ارض
زمرہ:پرتگال کے جزیرہ نما
زمرہ:تاریخی یہودی اسماج
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:جبل الطارق کے تغیرات ارض
جزیرہ نما آئیبریا
آئبیریا
زمرہ:جغرافیہ انڈورا
زمرہ:جغرافیہ پرتگال
زمرہ:جغرافیہ جبل الطارق
زمرہ:جغرافیہ جنوب مغربی یورپ
زمرہ:جغرافیہ فرانس
زمرہ:جغرافیہ ہسپانیہ
زمرہ:جنوب مغربی یورپ
زمرہ:چھوٹے پیغام خانوں کا استعمال کرنے والے مضامین
زمرہ:فرانس کے جزیرہ نما
زمرہ:ہسپانیہ
زمرہ:ہسپانیہ کے تغیرات ارض
زمرہ:ہسپانیہ کے جزیرہ نما
زمرہ:یورپ کے جزیرہ نما
زمرہ:یورپ کے خطے

زمرہ:جغرافیہ یورپ
زمرہ:جزیرہ نما آئیبریا
شط العرب

تصغیر|اروند رود (شط العرب) کا نقشہ

اروند رود (عربی: شط العرب) جنوب مغربی ایشیا کا ایک دریا ہے جو ملک عراق میں واقع ہے۔ 200 کلومیٹر طویل یہ دریا جنوبی عراق میں القرنہ کے مقام پر دریائے فرات اور دریائے دجلہ کے ملنے سے تشکیل پاتا ہے۔ اس دریا کا جنوبی ساحل عراق اور ایران کے درمیان سرحد بناتا ہے اور یہ خلیج فارس میں جاگرتا ہے۔ اس کی چوڑائی بصرہ کے مقام پر 760 فٹ (232 میٹر) سے لے کر سمندر میں گرنے کے مقام پر نصف میل (0.8 کلومیٹر) تک ہے۔ شط العرب کی لمبائی 185 کلومیٹر ہے اس پر بصرہ کی مشہور بندرگاہ واقع ہے۔

اس خطے میں جہاز رانی کے تنازعے پر ہی ایران اور عراق کے درمیان 80ء کی دہائی میں معروف جنگ ہوئی۔ عراق کے مشہور شہر بصرہ اور ام قصر اسی دریا کے کنارے واقع ہیں۔ اس کے علاوہ ایران کے شہر آبادان اور خرم شہر بھی اس کے دوسری جانب واقع ہیں۔ یہ چاروں شہر خلیج فارس کی مشہور بندرگاہیں ہیں۔

## مزید دیکھیے
* خلیج فارس
* دریائے فرات
* دریائے دجلہ

زمرہ:ایران عراق تعلقات
زمرہ:ایران کے دریا
زمرہ:ایران کے علاقائی تنازعات
زمرہ:ایشیاء کے بین الاقوامی دریا
زمرہ:جغرافیہ کویت
زمرہ:خلیج فارس
زمرہ:دریا
زمرہ:سرحد دریا
زمرہ:سلطنت عثمانیہ کے معاہدے
زمرہ:صوبہ بصرہ
زمرہ:صوبہ خوزستان
زمرہ:عراق
زمرہ:عراق کی قومی علامات
زمرہ:عراق کے دریا
زمرہ:عراق کے ضلعی دار الحکومت
زمرہ:عراق کے علاقائی تنازعات
زمرہ:مقالے جن میں عربی زبان کا متن ہے
زمرہ:مقالے جن میں فارسی زبان کا متن ہے
بصرہ

|population_total = 2009767
|population_density_km2 = auto
|population_metro =
|population_density_metro_km2 =
|population_density_metro_sq_mi =
|population_urban =
|population_density_urban_km2 =
|population_density_urban_sq_mi =
|timezone = +3 GMT
|utc_offset =
|timezone_DST =
|utc_offset_DST =
|latd=30 |latm=30 |lats= |latNS=N
|longd=47 |longm=49 |longs= |longEW=E
|elevation_footnotes = 
|elevation_m = 5
|elevation_ft =
|postal_code_type = 
|postal_code =
|area_code = (+964) 40
|blank_name =
|blank_info =
|blank1_name =
|blank1_info =
|website = http://www.basra.gov.iq/
|footnotes =
}} 

تصغیر|عراق کا نقشہ، بصرہ واضح ہے
تصغیر|بصرہ

**بصرہ** (عربی میں  **بصرة**  ) عراق کا دوسرا سب سے بڑا شہر ہے جس کی آبادی 2003ء کے مطابق 2،600،000 ہے۔ یہ ملک کی اہم ترین بندرگاہ اور صوبہ بصرہ کا دار الحکومت ہے۔

شہر خلیج فارس کے قریب شط العرب کے کنارے واقع ہے۔ بصرہ خلیج فارس سے 55 کلومیٹر اور دار الحکومت بغداد سے 545 کلومیٹر دور واقع ہے۔ شہر کے گرد تیل کے وسیع ذخائر اور کنویں ہیں شہر میں ایک بین الاقوامی ہوائی اڈا بھی ہے۔ علاوہ ازیں بصرہ انتہائی زرخیز علاقہ بھی ہے جہاں چاول، مکئی، جو، گندم، کھجوریں اور دیگر اشیا پیدا ہوتی ہیں جبکہ مویشی بھی پالے جاتے ہیں۔ شہر کی تیل صاف کرنے کے کارخانے میں 140،000 بیرل (22،300 مکعب میٹر) روزانہ پیداوار کی صلاحیت ہے۔

شہر کی آبادی کی اکثریت جعفری شیعہ ہے جبکہ سنیوں کی بھی بڑی آبادی یہاں رہتی ہے۔

شہر کے گرد نہروں کے وسیع تر نظام کے باعث اسے مشرق وسطی کا وینس بھی کہا جاتا ہے۔ شہر کی کھجوریں دنیا بھر میں مشہور ہیں۔

موجودہ شہر بصرہ کی بنیادیں 16 ہجری بمطابق 637ء میں رکھی گئی جب خلیفہ ثانی حضرت عمر کے دور حکومت میں اس شہر کے قریب ہی مسلم افواج نے قیام کیا جو اس وقت ساسانی سلطنت سے نبرد آزما تھیں۔

ابو موسی اشعری کو اس شہر کا پہلا گورنر مقرر کیا گیا جنھوں نے 639ء سے 642ء تک فتح خوزستان کی قیادت کی۔

بعد ازاں یہ شہر بنو امیہ، بنو عباس اور عثمانی سلطنت کا بھی حصہ رہا۔ پہلی جنگ عظیم میں برطانیہ نے بصرہ پر قبضہ کر لیا۔

1977ء تک شہر کی آبادی 15 لاکھ تک پہنچ گئی لیکن ایران عراق جنگ کے باعث شہر کی آبادی میں تیزی سے کمی واقع ہوئی اور 1980ء کی دہائی کے اواخر تک یہ صرف 9 لاکھ رہ گئی جبکہ جنگ کے دوران اس کی آبادی 4 لاکھ تک گرگئی تھی۔ شہر جنگ کے دوران ایران کی مسلسل گولہ باری کا شکار رہا تاہم ایرانی اسے فتح نہ کرسکے۔

1991ء میں جنگ عراق اول میں یہ شہر صدام حسین کے خلاف بغاوت کا مرکز رہا جسے بعد ازاں کچل دیا گیا۔

بصرہ کی جگہ ام قصر کو اہمیت دینے کے باعث 1999ء میں یہاں ایک اور بغاوت سامنے آئی اور عراق کی موجودہ عبوری حکومت کے قائم کردہ خصوصی ٹریبونل نے سابق صدام حکومت پر مذکورہ اس بغاوت کے دوران انسانی حقوق کی سنگین خلاف ورزیوں کے الزامات لگائے ہیں۔

مارچ تا مئی 2003ء میں امریکی و برطانوی جارحیت کے دوران شہر میدان جنگ کا نظارہ پیش کرتا رہا اور 6 اپریل 2003ء کو برطانوی افواج نے اس پر قبضہ کر لیا۔

## متعلقہ مضامین
بصریٰ الشام

## حوالہ جات


زمرہ:636ء کی تاسیسات
زمرہ:ایشیائی شہر
زمرہ:زرخیز ہلال
زمرہ:ساتویں صدی میں آباد ہونے والے مقامات
زمرہ:سرزمین شام
زمرہ:عراق کے شہر
زمرہ:عراق کے ضلعی دار الحکومت
زمرہ:کامنز زمرہ جس کا ربط ویکی ڈیٹا پر ہے
زمرہ:ایشیا میں ساتویں صدی کی تاسیسات
زمرہ:امصار
زمرہ:تواریخ اور وقائع کے لیے ویکی گردانی کے سانچے
زمرہ:اسلامی تاریخ کے سانچے
زمرہ:تاریخ اسلامی علوم سانچے
زمرہ:عراق میں تاسیسات
جکارتا

**جکارتا** یا **جکارتہ** انڈونیشیا کا دار الحکومت اور سب سے بڑا شہر ہے۔ جزیرہ جاوا کے شمال مغربی ساحلوں پر واقع شہر جکارتا 661.52 مربع کلومیٹر پر پھیلا ہوا ہے اور اس کی آبادی 2004ء کے مطابق 8،792،000 ہے۔ شہر گذشتہ 490 سال سے آباد ہے اور اس وقت دنیا کا 9 واں گنجان آباد ترین شہر ہے جہاں 44،283 افراد فی مربع میل بستے ہیں۔

## تاریخ
تاریخ میں جکارتا کا پہلا نشان چوتھی صدی عیسوی میں ایک ہندو آبادی کی حیثیت سے ملتا ہے۔ 14 ویں صدی میں یہ ہندو سلطنت سنڈا کی اہم ترین بندرگاہ رہا۔
1513ء میں پہلا یورپی بحری بیڑا یہاں پہنچا جو 4 پرتگیزی بحری جہازوں پر مشتمل تھا۔ سنڈا کی سلطنت نے وسطی جاوا کی مسلم سلطنت دیماک کے خلاف اپنے دفاع کے لیے پرتگیزیوں کو خوش آمدید کہا اور انھیں گودام اور قلعہ بنانے کی اجازت دے دی۔ 1527ء میں سلطنت دیماک کے مسلمانوں نے فتح اللہ کی قیادت میں سنڈا کی ریاست کے خلاف جنگ چھیڑدی۔ سنڈا سلطنت پرتگیزی بیڑے کے انتظار میں رہے جیسا کہ دونوں کے درمیان معاہدہ طے پایا تھا لیکن پرتگیزی بیڑا نہ آیا اور بالآخر فتح اللہ کی افواج نے 22 جون 1557ء کو جکارتا فتح کر لیا اور فتح اللہ نے شہر کا نام سنڈا کلاپا سے تبدیل کرکے "جے کارتہ" یعنی "مکمل فتح" رکھ دیا۔

## جڑواں شہر
* 30px بیجنگ، چین
* 30px برلن، جرمنی
* 30px استنبول، ترکی
* 30px لاس اینجلس، ریاستہائے متحدہ امریکا
* 30px ریاست نیو ساؤتھ ویلز، آسٹریلیا
* 30px پیرس، فرانس
* 30px روٹرڈیم، نیدر لینڈز
* 30px سیول، جنوبی کوریا
* 30px ٹوکیو، جاپان


زمرہ:1527ء میں آباد ہونے والے مقامات
زمرہ:انڈونیشیا کے آباد ساحلی مقامات
زمرہ:انڈونیشیا کے شہر
زمرہ:انڈونیشیا کے صوبے
زمرہ:انڈونیشیا کے میٹروپولیٹن علاقہ جات
زمرہ:ایشیائی دار الحکومت
زمرہ:ایشیائی شہر
زمرہ:دار الحکومت
زمرہ:ملین آبادی کے شہر
زمرہ:وفاقی اضلاع اور علاقہ جات
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:خود مختار صوبے
زمرہ:یونیورسٹی شہر
زمرہ:بندرگاہ شہر
زمرہ:1961ء میں قائم ہونے والے ممالک اور علاقے
جزیرہ نما سینا

تصغیر|سینا کی خلائ تصویر ــ

جزیرہ نمائے سینا مصر میں مثلث شکل کا ایک جزیرہ نما ہے جس کے شمال میں بحیرہ روم اور جنوب میں بحیرہ احمر ہے۔ یہ تقریبا 67 ہزار مربع کلومیٹر پر پھیلا ہوا ہے۔یہ بہت اہم ہے

جزیرہ نما کی زمینی سرحدیں مغرب میں نہر سوئز اور شمال مشرق میں اسرائیل سے ملتی ہیں۔ جزیرہ نما سینا جغرافیائی طور پر جنوب مغربی ایشیا یعنی مشرق وسطی میں واقع ہے جبکہ بقیہ مصر شمالی افریقا میں واقع ہے۔ سیاسی طور پر مصر کا حصہ ہونے کے باعث اسے افریقہ میں شمار کیا جاتا ہے۔

## جغرافیہ
300px|تصغیر|پہاڑی نقشہ ــ

جزیرہ نما کا بیشتر حصہ پہاڑی ہے جس میں سب سے بلند پہاڑ پہاڑی کاثرین، بھی شامل ہے۔ سینا میں کئی تفریحی و سیاحتی مقامات ہیں جن میں مصر کا معروف تفریحی ساحلی مقام شرم الشیخ بھی شامل ہے۔

عموماً جزیرہ نما سینا ریگستان ہے اور خشک پہاڑوں پر مشتمل ہےــ اِس کے شمال میں میڈیٹیرینین سمندر ہےــ اور یہاں کا ایک شہر العریش میڈیٹیرینین سمندر کے قریب واقع ہےــ

اسرائیل کی سرحد سینا کے مشرق میں واقع ہےــ۔

## شہر

* العریش
* شرم الشیخ
* داہب
* نویبہ

## سیاحت
تصغیر|سینٹ کیتھرائن کی خانقاہ ــ

اس کے علاوہ سیاحوں کی بڑی تعداد ماؤنٹ کیتھرائن پر قائم جبل کاثرین خانقاہ دیکھنے کے آتی ہے۔
## مزید دیکھیے
* جزیرہ نما عرب

## حوالہ جات

زمرہ:ایشیا کے جزیرہ نما
زمرہ:بحیرہ احمر
زمرہ:تاریخ اسرائیل
زمرہ:تاریخ مشرق وسطی
زمرہ:جزیرہ نما
زمرہ:جزیرہ نما سیناء
زمرہ:جغرافیہ مغربی ایشیا
زمرہ:محافظہ جنوبی سیناء
زمرہ:محافظہ شمالی سینا
زمرہ:مشرق وسطی کے تغیرات ارض
زمرہ:مصر
زمرہ:مصر کے جزیرہ نما
زمرہ:مغربی ایشیا
زمرہ:مقامات عبرانی بائبل
زمرہ:نہر سوئز
زمرہ:عرب اسرائیل تنازع
زمرہ:ویکی ڈیٹا سے مختلف مختصر وضاحت
زمرہ:غیر فوجی علاقہ
زمرہ:بحیرہ روم خطہ
زمرہ:تاریخ مصر
زمرہ:محافظہ شمالی سینا کے آباد مقامات
زمرہ:مصر کے صحرا
زمرہ:مقامات تیہ
خلیج سوئز

تصغیر|خلا سے لی گئی تصویر، بائیں جانب خلیج سوئز اور دائیں جانب خلیج عقبہ ہے

بحیرہ احمر کے شمالی حصے جو جزیرہ نمائے سینا کے دونوں جانب واقع ہیں مشرق میں خلیج سوئز اور مغرب میں خلیج عقبہ کہلاتے ہیں۔ خلیج سوئز 175 میل طویل ہے جو شمال سے شمال مشرق کی جانب پھیلی ہوئی ہے۔ اس خلیج کا اختتام مصر کے شہر سوئز پر ہوتا ہے جہاں نہر سوئز شروع ہوتی ہے۔ براعظم ایشیا اور افریقا کی سرحد اس خلیج کے درمیان سے گزرتی ہے۔

## بیرونی روابط

خلیج کا ایک نقشہ

خلیج سوئز اور نہر سوئز کی خلائی تصاویر

سوئز
زمرہ:بحیرہ احمر
زمرہ:خلیج
زمرہ:محافظہ بحر احمر
زمرہ:محافظہ جنوبی سیناء
زمرہ:محافظہ سوئیز
زمرہ:مصر
زمرہ:مصر میں اجسام آب
زمرہ:نہر سوئز
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:مصر کی خلیجیں
زمرہ:خلیجیں
زمرہ:افریقہ کی خلیجیں
زمرہ:ایشیا کی خلیجیں
خلیج عقبہ

تصغیر|خلا سے لی گئی تصویر، بائیں جانب خلیج سوئز اور دائیں جانب خلیج عقبہ ہے

**خلیج عقبہ** بحیرہ احمر کی ایک خلیج ہے جو جزیرہ نمائے سینا کے مشرقی اور جزیرہ نمائے عرب کے مغربی جانب واقع ہے۔ اس کے ساحلوں سے مصر، اسرائیل، اردن اور سعودی عرب کی سرحدیں لگتی ہیں۔

خلیج عقبہ شمالی بحیرہ احمر میں جزیرہ نمائے سینا کے گرد واقع دو خلیجوں میں سے ایک ہے جس میں دوسری خلیج خلیج سوئز ہے جو سینا کے مغربی جانب ہے۔

خلیج عقبہ زیادہ سے زیادہ 24 کلومیٹر چوڑی اور آبنائے تیران سے شمال کی جانب 160 طویل ہے۔ خلیج کے شمالی حصے پر تین اہم شہر طابا (مصر)، ایلات (اسرائیل) اور عقبہ (اردن) واقع ہیں۔ یہ تینوں شہر نہ صرف اہم تجارتی بندرگاہیں ہیں بلکہ سیاحتی اعتبار سے بھی انتہائی مقبول ہیں۔ جزیرہ نما سینا کا شہر شرم الشیخ بھی اسی خلیج کے کنارے واقع ہے۔

اسرائیل میں اس خلیج کو "خلیج ایلات" کہا جاتا ہے۔ اسرائیل کا شہر ایلات اس کے کنارے پر ہے جہاں سے عام کشتی بھی ایک گھنٹے میں سعودی عرب کی بندرگاہ جدہ پہنچ سکتی ہے اسی لیے ایلات کا شہر اسرائیل کو دینے کے لیے برطانیہ نے اردن اور فلسطین کے بے شمار علاقے کاٹ کر اسرائیل کو دے دیے۔

زمرہ:اردن کے اجسام آب
زمرہ:اسرائیل-اردن سرحد
زمرہ:اسرائیل کے اجسام آب
عقبہ
زمرہ:بحیرہ احمر
عقبہ
زمرہ:سعودی عرب میں اجسام آب
زمرہ:عقبہ
زمرہ:عظیم وادئ شق
زمرہ:محافظہ جنوبی سیناء
زمرہ:مصر-اسرائیل سرحد
زمرہ:مصر میں اجسام آب
زمرہ:ویکی ڈیٹا سے مختلف مختصر وضاحت
اسلامی احیائی تحریک

جب دین اسلام کی تعلیمات وقت کے گزرنے کی وجہ سے بھلائی جا رہی ہوں تو ایسے وقت میں کوئی شخص یا جماعت اسلامی تعلیمات کو دبارہ نافذ کرنے کی جدوجہد کرے اسے اسلامی احیائی تحریک کہتے ہیں۔ جو افراد ایسی تحریک کو چلاتے ہیں وہ مجدد کہلاتے ہیں۔ مثال کہ طور پر اموی خلیفہ حضرت عمر بن عبدالعزیز رحمۃ اللہ علیہ جو مجدد الف یعنی ایک ہزار سالہ پہلے مجدد کہلاتے ہیں اور شہنشاہ اکبر کے دین الہی کو رد کرنے والے حضرت شیخ احمد سرہندی جو مجدد الف ثانی کہلاتے ہیں یعنی ایک ہزار سالہ دوسرے مجدد۔ جبکہ احیائی تحریکوں میں عثمانی دور کی اخی تحریک جس کے ارکان میں اولین عثمانی سلاطین ارطغرل بیک اور ان کے بیٹے عثمان خان غازی بھی شامل تھے۔ دور جدید میں جماعت اسلامی پاکستان اور اخوان المسلمون مصر شامل ہیں۔

## حوالہ جات

زمرہ:اسلامیت
زمرہ:تاریخ اسلام
زمرہ:اسلامی علوم
صلاح الدین

صلاح الدین ایوبی (1137ء – 1193ء) مصر اور شام کے پہلے سلطان اور ایوبی خاندان کے بانی تھے۔

## دیگر شخصیت
* صلاح الدین پاکستانی کرکٹ کھلاڑی
* صلاح الدین صفدی، مملوک مصنف اور مورخ
* صلاح الدین احمد، پاکستان سے تعلق رکھنے والے اردو کے نامور ادیب، صحافی، نقاد، مترجم
* صلاح الدین یوسف، پاکستانی مفسر، محقق، مفتی، شارح، مصنف
* صلاح الدین البیطار، سوری سیاست دان
* صلاح الدین ترمذی، پاکستانی سیاست دان
* صلاح الدین طوفانی، پاکستانی اداکار
* صلاح الدین عباسی،  پاکستانی سیاست دان اور رکن پارلیمان
* صلاح الدین محمد، مملوک سلطان

زمرہ:ضد ابہام صفحات
زمرہ:نام مقامات ضد ابہام صفحات
زمرہ:انسانی ناموں والے ضد ابہام صفحات
زمرہ:عربی نام
زمرہ:مردانہ ذاتی نام
صقلیہ

**صقلیہ** یا **سسلی**  اٹلی کا ایک خود مختار علاقہ اور بحیرہ روم کا سب سے بڑا جزیرہ ہے، جس کا رقبہ 25 ہزار 700 مربع کلومیٹر اور آبادی 50 لاکھ ہے۔ سب سے بڑا شہر پالیرمو کہلاتا ہے جہاں پانچ مختلف تہذیبوں کے آثار ملتے ہیں۔

## جغرافیہ

صقلیہ مشرق میں آبنائے مسینا کے ذریعے اٹلی سے کٹا ہوا ہے۔ جزیرے پر واقع آتش فشاں پہاڑ ایٹنا 3 ہزار 320 میٹر (10 ہزار 900 فٹ) بلند ہے جو یورپ کا سب سے بلند آتش فشاں ہے۔ یہ دنیا کے متحرک ترین آتش فشانوں میں سے ایک ہے۔

## تاریخ

قبل مسیح میں صقلیہ یونانی اور کارتھیج سلطنتوں کے درمیان کشمکش کا مرکز رہا اور یہ کئی صدیوں تک رومی سلطنت کا صوبہ رہا۔ 552ء میں اسے بازنطینیوں نے فتح کر لیا اور 827ء تک یہ بازنطینی سلطنت کا حصہ رہا۔ 827ء تا 902ء تک مسلم عربوں نے صقلیہ کو فتح کر لیا اور آل کلبی نے امارت صقلیہ قائم کرکے پالرمو کو اپنا دارالحکومت بنایا جو آج تک صقلیہ کا دار الحکومت ہے۔ مسلم صقلیہ کا نام غیر مسلموں سے بہترین سلوک کے باعث تاریخ میں اندلس کی طرح روشن ہے۔ صقلیہ میں مسلمانوں کے ڈھائی سو سالہ اقتدار کا خاتمہ نارمن اقوام کے ہاتھوں ہوا جنھوں نے 1060ء سے 1090ء کے دوران صقلیہ کو اپنی حکومت میں شامل کیا۔

صلیبی جنگوں کے دوران جزیرے پر مسلم اور مسیحی آبادی کے درمیان کشیدگی بڑھنے کے بعد 1224ء میں مسیحی حکمرانوں نے تمام مسلمانوں کو جزیرے سے بے دخل کر دیا۔

## انتظامی تقسیم

سسلی میں اٹلی کے 9 صوبے واقع ہیں جن کی تفصیل درج ذیل ہے:

## بانگ درا میں ذکر

حکیم الامت علامہ محمد اقبال نے اپنے مجموعہ کلام "بانگ درا" میں "صقلیہ (جزیرۂ سسلی)" نامی درج ذیل نظم لکھی ہے:




رولے اے دل کھول کر اے دیدۂ خوننابہ بار

وہ نظر آتا ہے تہذیب حجازی کا مزار

تھا یہاں ہنگامہ ان صحرا نشینوں کا کبھی

بحر بازی گاہ تھا جن کے سفینوں کا کبھی

زلزلے جن سے شہنشاہوں کے درباروں میں تھے

بجلیوں کے آشیانے جن کی تلواروں میں تھے

اک جہان تازہ کا پیغام تھا جن کا ظہور

کھاگئی عصر کہن کوجن کی تیغ ناصبور

مردہ عالم زندہ جن کی شورش قم سے ہوا

آدمی آزاد زنجیر توہم سے ہوا

غلغلوں سے جس کے لذت گیر اب تک گوش ہے

کیا وہ تکبیر اب ہمیشہ کے لیے خاموش ہے؟

آہ اے **سسلی**! سمندر کی ہے تجھ سے آبرو

رہنما کی طرح اس پانی کے صحرا میں ہے تو

زیب تیرے خال سے رخسار دریا کو رہے

تیری شمعوں سے تسلی بحر پیما کو رہے

ہو سبک چشم مسافر پر ترا منظر مدام

موج رقصاں تیرے ساحل کی چٹانوں پر مدام

تو کبھی اس قوم کی تہذیب کا گہوارہ تھا

حسن عالم سوز جس کا آتش نظارہ تھا

نالہ کش شیراز کا بلبل ہوا بغداد پر

داغ رویا خون کے آنسو جہان آباد پر

آسماں نے دولت غرناطہ جب برباد کی

ابن بدروں کے دل ناشاد نے فریاد کی

غم نصیب اقبال کو بخشا گیا ماتم ترا

چن لیا تقدیر نے وہ دل کہ تھا محرم ترا

ہے ترے آثار میں پوشیدہ کس کی داستاں

تیرے ساحل کی خموشی میں ہے انداز بیاں

درد اپنا مجھ سے کہہ، میں بھی سراپا درد ہوں

جس کی تو منزل تھا، میں اس کارواں کی گرد ہوں

رنگ تصویر کہن میں بھر کے دکھلادے مجھے

قصبہ ایام سلف کا کہہ کے تڑپادے مجھے

میں ترا تحفہ سوئے ہندوستاں لے جاؤں گا

خود یہاں روتا ہوں، اوروں کو وہاں رلواؤں گا





## مزید پڑھیے
* اٹلی کی علاقائی تقسیم


زمرہ:اطالیہ
زمرہ:اطالیہ کے جزائر
زمرہ:اطالیہ کے علاقے
زمرہ:بحیرہ روم خطہ
زمرہ:بحیرہ روم کے جزائر
زمرہ:سسلیہ
زمرہ:یورپ
زمرہ:یورپ کے سابقہ ممالک
زمرہ:یورپ کے نیم خود مختار علاقے
زمرہ:ویکی ڈیٹا سے مختلف مختصر وضاحت
زمرہ:اطالوی جزیرہ نما کے سابقہ ممالک
زمرہ:خاندانی شجرہ نسب سانچے
زمرہ:خود مختار ملکی ذیلی تقسیم
دیار بکر

تصغیر|300px|شہر کی اہم ترین عمارت جامع مسجد دیاربکر

**دیار بکر** (ترکی: Diyarbakır) جنوب مشرقی ترکی کا ایک بڑا شہر ہے جو دریائے دجلہ کے کنارے واقع ہے۔ یہ صوبہ دیار بکر کا دارالحکومت ہے۔ 2000ء کی مردم شماری کے مطابق شہر کی آبادی 546،000 اور 2005ء کے مطابق 721،000 ہے۔ یہ جنوب مشرقی اناطولیہ کا دوسرا سب سے بڑا شہر ہے۔

دیار بکر میں کردوں کی اکثریت ہے اور یہ ترک کردستان کا بے ضابطہ دار الحکومت قرار دیا جاتا ہے۔

یہ شہر تاریخی اہمیت کا حامل ہے اور عہد قدیم میں رومی، بازنطینی اور ساسانی سلطنتوں کا حصہ رہا ہے۔

جنگ ملازکرد کے بعد اس پر اوغوز ترکوں نے بادشاہت کی۔ یہ ایل خانی اور ایوبی سلطنتوں کے درمیان تنازعات کا بھی سبب رہا۔ بعد ازاں اس پر ترکمان ریاستوں قرہ قویونلو اور آق قویونلو نے یکے بعد دیگرے حکومت کی۔ سلیم اول کے دور میں یہ سلطنت عثمانیہ کا حصہ بن گیا۔

عثمانی ولایت دیار بکر موجودہ ترکی کے جنوب مشرقی صوبوں میں ایک مثلث کی شکل میں تھی جو جھیل ارومیہ اور جھیل وان کے درمیان واقع تھی۔

پہلی جنگ عظیم میں شہر کی شامی و آرمینی آبادی کو باہر نکال دیا گیا اور عثمانی سلطنت کی شکست کے بعد فرانسیسیوں نے اس پر قبضہ کرنے کی کوشش کی۔

یہ شہر اپنے تربوزوں کے باعث عالمی شہرت رکھتا ہے۔

## حوالہ حات

زمرہ:اضلاع دیار باقر صوبہ
زمرہ:ترکیہ کے شہر
زمرہ:ترکیہ میں مقامات عالمی ثقافتی ورثہ
زمرہ:دیار باقر صوبہ کے آباد مقامات
زمرہ:قدیم آشوری شہر
زمرہ:کردستان
زمرہ:ترک کردستان
زمرہ:چھوٹے پیغام خانوں کا استعمال کرنے والے مضامین
زمرہ:آرمینیائی نسل کشی
زمرہ:ایران کے سابقہ دارالحکومت
زمرہ:بازنطینی سلطنت کے آباد مقامات
زمرہ:ترکیہ کے صوبے
زمرہ:آرامی شخصیات
زمرہ:صوبہ دیار بکر
بارباروسا (ضد ابہام)

لفظ بارباروسا دو اطالوی الفاظ باربا (barba) اور روسّا (rossa) کا مرکب ہے۔ باربا کا مطلب داڑھی اور روسا کا مطلب ہوتا ہے سرخ۔ 

مندرجہ ذیل میں اپنی پسند کا مضمون منتخب کیجیے : 

* **[[خیر الدین بارباروسا]]** - (پیدائش: 1475ء، انتقال: 1546ء) ترک امیر البحر جس نے بحیرہ روم میں عثمانی سلطنت کی دھاک بٹھائی
* **[[فریڈرک بارباروسا]]** - جرمنی کا بادشاہ جو تیسری صلیبی جنگ میں شامل تھا، شام کے ایک دریا میں ڈوب کر مرا
* **[[آپریشن بارباروسا]]** - دوسری جنگ عظیم میں سوویت اتحاد کے خلاف نازی جرمنی کی جارحانہ کارروائی کا نام

زمرہ:ضد ابہام صفحات
زمرہ:خاندانی ناموں والے ضد ابہام صفحات
رودوش

**رودوش** یا **روڈس** یا **رہوڈس** یا **[[رودس]]** (، *Ródos* تلفظ: ) یونان کا ایک جزیرہ ہے جو بحیرہ ایجیئن میں واقع ہے۔ یہ ترکی کے مغربی ساحلوں سے صرف 11 میل (18 کلومیٹر) دور یونان اور قبرص کے درمیان واقع ہے۔ 2004ء کے مطابق جزیرے کی آبادی 110،000 ہے جن میں سے 55 سے 60 ہزار افراد تجارتی مرکز رہوڈس شہر میں بستے ہیں۔

تاریخ میں یہ شہر رہوڈس کے مجسمے کے باعث پہچانا جاتا ہے جو 7 عجائبات میں سے ایک ہے۔ قدیم شہر عالمی ثقافتی ورثے کا حصہ ہے۔

جزیرہ رہوڈز 79.7 کلومیٹر طویل اور 38 کلومیٹر عریض ہے جس کا کل رقبہ 1،398 مربع کلومیٹر (540 مربع میل) اور ساحلی پٹی 220 کلومیٹر طویل ہے۔ رہوڈس شہر جزیرے کے شمالی حصے پر واقع ہے۔

## تاریخ

جزیرے پر رہوڈس کا شہر 408 قبل مسیح میں بسایا گیا اور یہ جزیرہ 332قبل مسیح میں سکندر اعظم کی سلطنت کا حصہ بنا۔

305 قبل مسیح میں دمترس کے ناکام محاصرے کے بعد مال غنیمت سے سورج دیوتا ہیلیوس کا ایک عظیم مجسمہ نصب کیا گیا جو رہوڈس کے مجسمے کے نام سے جانا جاتا ہے۔

تیسری صدی عیسوی میں رہوڈس اپنے عروج پر پہنچ گیا اور یونان کا سب سے تہذیب یافتہ اور خوبصورت شہر بن گیا۔

395ء میں رومی سلطنت کی تقسیم کے ساتھ ہی رہوڈس کے طویل بازنطینی دور کا آغاز ہوا۔

672ء میں اموی خلیفہ معاویہ اول کی افواج نے رہوڈس پر قبضہ کر لیا اور پہلی صلیبی جنگ تک یہ مسلمانوں کے زیر اقتدار رہا جب بازنطینی حکمران نے اسے واپس لے لیا۔ 1309ء میں نائٹس ہاسپٹلرز نے جزیرے سے بازنطینیوں کا خاتمہ کر دیا اور شہر کو یورپی طرز پر تعمیر کیا گیا۔

تصغیر|استادِ اعظم  کا محل، نائٹس ہاسپٹلرز کے دور کی ایک عظیم یادگار

نائٹس کی تعمیر کردہ مضبوط دیواریں 1444ء میں سلطان مصر اور 1480ء میں سلطان محمد فاتح کے حملوں کو روکتی رہیں اور بالآخر دسمبر 1522ء کو عثمان سلطان سلیمان اعظم کی عظیم فوج کے سامنے ہمت ہار بیٹھیں۔ اس کے بعد یہ جزیرہ 4 صدیوں تک سلطنت عثمانیہ کا حصہ رہا۔

1912ء میں اٹلی نے جزیرے پر قبضہ کر لیا اور 1947ء میں رہوڈس اور اس سے ملحقہ جزیرے یونان کے حوالے کر دیے گئے۔

## آب و ہوا




[تصغیر|[پیری رئیس کا رودوش کا نقشہ]]

## مزید دیکھیے
* فہرست یونان کے جزائر

## حوالہ جات

زمرہ:بحیرہ روم کے جزائر
زمرہ:جزائر
زمرہ:جنوبی ایجیئن کی بلدیات
زمرہ:جنوبی ایجیئن کے جزائر
زمرہ:دودیکانیز
زمرہ:روڈس
زمرہ:روڈس کے آباد مقامات
زمرہ:سابقہ اطالوی مستعمرات
زمرہ:فونیقی نوآبادیات
زمرہ:یونان
زمرہ:یونان میں سیاحت
زمرہ:یونانی شہری ریاستیں
زمرہ:ویکی ڈیٹا سے مختلف مختصر وضاحت
پیر پنجال

تصغیر|پیر پنجال

پیر پنجال کوہ ہمالیہ کا ایک پہاڑی سلسلہ ہے جو جموں و آزاد کشمیر اور بھارت کی ریاست ہماچل پردیش سے گذرتا ہے۔ گلمرگ اور پہلگام کے مشہور تفریحی مقامات اسی پہاڑی سلسلے میں واقع ہیں۔

زمرہ:آزاد کشمیر کے تغیرات ارض
زمرہ:بھارت کے سلاسل کوہ
زمرہ:پاکستان کے سلاسل کوہ
زمرہ:جغرافیہ آزاد کشمیر
زمرہ:جغرافیہ جموں و کشمیر
زمرہ:جموں و کشمیر کے تغیرات ارض
زمرہ:کشمیر
زمرہ:صفحات مع گراف
زمرہ:ویکی ڈیٹا سے مختلف مختصر وضاحت
جموں

کشمیر کے لیے دیکھیے کشمیر (ضد ابہام)  تصغیر|جموں شہر کا ایک دلکش نظارہجموں ہندوستان کے زیر انتظام ریاست جموں و کشمیر پر مشتمل تین علاقوں میں سے ایک ہے۔ شمال میں جموں کی سرحدیں کشمیر، مشرق میں لداخ، جنوب میں ہماچل پردیش اور مغرب میں آزاد کشمیر سے ملتی ہیں۔۔ جموں ریاست جموں و کشمیر کا واحد ہندو اکثریتی علاقہ ہے جہاں ہندو کل آبادی کا 60 فیصد ہیں۔ جموں کی 30 فیصد آبادی مسلمان اور 4 فیصد سکھ مذہب سے تعلق رکھتی ہے۔

زمرہ:جموں
زمرہ:بھارتی ریاستوں کے دار الحکومت
زمرہ:تیسویں صدی ق م
زمرہ:جموں (شہر)
زمرہ:جموں و کشمیر
زمرہ:جموں و کشمیر کے شہر اور قصبات
زمرہ:سابقہ ممالک کے دار الحکومت
زمرہ:سابقہ ہندوستانی پایۂ تخت
زمرہ:ضلع جموں کے شہر اور قصبات
زمرہ:کشمیر

زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
لداخ

**لَدّاخ** بھارت کا ایک یونین علاقہ ہے۔ یہ شمال میں قراقرم اور جنوب میں ہمالیہ کے پہاڑی سلسلوں کے درمیان میں ہے۔ یہ بھارت میں سب سے کم آباد علاقوں میں سے ایک ہے۔

لداخ اپنی خوبصورتی اور بدھ ثقافت کے باعث مشہور ہے۔ علاقے پر تبتی ثقافت کی گہری چھاپ ہے اور اسے "تبت صغیر" بھی کہا جاتا ہے۔
لداخ کے دو بڑے قصبے لیہہ اور کارگل ہیں۔ لیہہ کی اکثریت بدھ مذہب سے تعلق رکھتی ہے جبکہ کارگل کی آبادی شیعہ مسلمان ہے۔ یہاں کے مکینوں نے حال ہی میں لداخ کو مسلم اکثریتی ریاست کشمیر سے علاحدہ ریاست بنانے کا مطالبہ کیا ہے۔ یہ علاقہ کیونکہ ریاست جموں و کشمیر کا حصہ ہے، جو پاکستان اور بھارت کے درمیان میں تنازع کا بنیادی سبب ہے، اس لیے عالمی سطح پر اسے متنازع علاقہ سمجھا جاتا ہے۔

تاریخی لحاظ سے یہ علاقہ بلتستان، زانسکر، لاہول سپتی نوبرا وادی اور اکسیئ چن پر مشتمل تھا۔ موجودہ لداخ کی سرحدیں مشرق میں چین کے علاقے تبت، جنوب میں ہماچل پردیش، مغرب میں جموں اور شمال میں چین سے اور جنوب مغرب میں پاکستان سے ملتی ہیں۔

1960 میں چینی اہلکاروں نے علاقے کی تاریخی تجارتی راستہ جو مشہور ریشم راستے کا حصہ تھا کو بند کر دیا تھا جس سے پہلے یہ علاقہ وسط ایشیا کے قدیم تجارتی مقامات کو جوڑتا تھا۔ 1970 کے دہائیوں میں بھارتی حکومت نے علاقے کو سیاحت کو کامیابی کے ساتھ فروغ دیا۔

## مزید دیکھیے
* بلتی زبان
* بلتستان
* لداخی زبان
* تبت میں تعدد شوہری

## حوالہ جات

## بیرونی روابط

* حکومت لداخ
* شعبہ امور لداخ


زمرہ:2019ء میں قائم ہونے والے ممالک اور علاقے
زمرہ:ایشیا کے متنازع علاقے
زمرہ:بھارت کی رياستیں اور یونین علاقے
زمرہ:بھارت کے یونین علاقے
زمرہ:بھارت میں 2019ء کی تاسیسات
زمرہ:پاکستان کے علاقائی تنازعات
زمرہ:خود مختار بھارت
زمرہ:شمالی بھارت
زمرہ:عوامی جمہوریہ چین کے علاقائی تنازعات
زمرہ:جغرافیہ بھارت
زمرہ:جغرافیہ جموں و کشمیر
زمرہ:بھارت میں شیعیت
زمرہ:ہمالیہ
زمرہ:تبت
زمرہ:بھارت کے علاقائی تنازعات
کشمیر (ضد ابہام)

* کشمیر - خطہ کشمیر 
* آزاد کشمیر - پاکستان کے زیر انتظام کشمیر
* جموں و کشمیر - بھارت کے زیر انتظام ریاست
* جموں - بھارت کے زیر انتظام ریاست جموں و کشمیر کا ایک حصہ 
* لداخ - بھارت کے زیر انتظام ریاست جموں و کشمیر کا ایک حصہ 
* اکسائی چن - کشمیر کا حصہ چین کے زیر انتظام 

زمرہ:ضد ابہام صفحات
زمرہ:نام مقامات ضد ابہام صفحات
صحرائے گوبی

تصغیر|چین میں صحرائے گوبی کا ایک منظر

**صحرائے گوبی** (Gobi Desert)
(تلفظ: ; ، **, "نیم صحرا"; ) چین اورجنوبی منگولیا کا ایک بہت بڑا صحرا ہے۔ صحرا کے شمال میں کوہ التائی اور منگولیا کے میدان، جنوب مغرب میں سطح مرتفع تبت اور جنوب مشرق میں شمالی چین کے میدان ہیں۔ منگولین زبان میں گوبی کا مطلب "بہت بڑا اور خشک" کے ہیں۔ یہ ایشیا کا سب سے بڑا صحرا ہے۔

تاریخ میں گوبی منگول سلطنت کا حصہ ہونے اور شاہراہ ریشم پر متعدد اہم شہروں کے باعث معروف ہے۔ یہ صحرا1,295,000 2 مربع کلومیٹر رقبہ پر پھیلا ہوا ہے۔
یہ ایک شدید سرد صحرا ہے۔ سال کا طویل عرصہ اس کا درجہ حرارت نقطہ انجماد سے کم رہتا ہے اس کے ٹیلوں پر برف باری ہوتی رہتی ہے یہ سطح سمندر سے 910 میٹر تا 1520میٹر بلند ہے سالانہ بارش کی اوسط مقدار7.6انچ ریکارڈ کی گئی ہے سائبیریا سے آنے والی شدید سرد ہواؤں کے باعث یہاں شدت کی سردی پڑتی ہے موسم سرماکے دوران درجہ حرارت 40 - سینٹی گریڈ تک پہنچ جاتا ہے۔ جنوری میں درجہ حرارت 26.5 - سینٹی گریڈ تک جبکہ جولائی کے ایام میں17.5 سینٹی گریڈ ناپا گیا ہے یہاں برفانی طوفان چلتے ہیں جن میں ریت شامل ہوتی ہے۔

صحرائے گوبی میں قدیم جانور(ڈائنوسارس)کی باقیات اور ان کے انڈے دریافت ہوئے ہیں شدید سرد آب وہوا کے باوجود یہاں جنگلی حیات بھی پائی جاتی ہیں مثلاََ کالی دم والا ہرن، دوکوہانوں والا اونٹ، بلی نما جانور marbled polecat۔، منگولیہ کا جنگلی گدھا، برفانی چیتا، بھورا ریچھ اوربرفانی بھیڑیا اور کئی قسم کے پرندے شامل ہیں۔

یہاں کی نباتا ت میں جھاڑی نما پودے پائے جاتے ہیں جو خشکی اور پانی کی کمی کو برداشت کرسکتے ہیں نوکدار گھاس پائی جاتی ہے۔

زمرہ:ایشیاء کے بیئیاتی خطے
زمرہ:جغرافیہ
زمرہ:جغرافیہ اندرونی منگولیا
زمرہ:چین کے صحرا
زمرہ:حیات نامہ چین
زمرہ:حیات نامہ منگولیا
زمرہ:شاہراہ ریشم کے مقامات
زمرہ:صحرا
زمرہ:طبیعی جغرافیائی صوبے
زمرہ:قدیم قطب شمالی ماحولیاتی خطہ
زمرہ:کامنز زمرہ جس کا ربط ویکی ڈیٹا پر ہے
زمرہ:منگولیا کے صحرا
زمرہ:ویکی ڈیٹا پر موجود متناسقات
زمرہ:تقویم ارضی
زمرہ:جغرافیہ نینگشیا
ہم کیوں بھولتے ہیں؟

**بھولنا** ایک نفسیاتی مسئلہ ہے اور یہ کسی ذہنی الجہن کو ظاہر کرتا ہے۔ عام زندگی میں ہم کئی طرح سے بھولتے ہیں۔ کوئی شخص سامنے ہوتا ہے تو ہم اس کا نام بھول جاتے ہیں، کہیں کوئی چیز رکھہ کر بھول جاتے ہیں، لکھتے ہوئے کوئی لفظ غلط لکھہ جاتے ہیں، بولتے وقت کوئی لفظ غلط بول جاتے ہیں اور کوئی کام کرنا ہوتو اس کا کرنا بھول جاتے ہیں۔

ان تمام مسائل کے پیچھے وجہ ایک ہی ہوتی ہے۔ ہم جب بھی کوئی چیز بھولتے ہیں تو اس کے ساتھہ کوئی ناخوشگوار یادیں وابستہ ہوتی ہیں۔ کسی شخص کے ساتھہ وابستہ ناخوشگوار یادیں اس کے نام کو بھلا دیتی ہیں یا ہم اس کا نام غلط لیتے ہیں۔ کسی چیز سے وابستہ ناخوشگوار یادوں کی وجہ سے ہم یا تو اسے کہیں رکھہ کر بھول جاتے ہیں یا پھر اسے کسی ایسی جگہ رکھتے ہیں جہاں اس کا ملنا آسان نہ ہو۔

تحلیل نفسی کے طریقے سے ہم نام، لفظ یا بھولی ہوئی کسی چیز کو اپنے ذہن میں دوبارہ لاسکتے ہیں۔ اس کا طریقہ یہ ہے کہ ہم سکون سے اس چیز کے بارے میں یا اس سے وابستہ چیزیں اور یادیں ذہن میں لائیں ہمارے ذہن میں ایک دم سے بہت سے خیالات آئیں گے ان خیالات کا تجزیئہ کرنے سے وہ ناخوشگوار باتیں ذہن میں آجائیں گی جس کی وجہ سے وہ الفاظ ہمارے لاشعور یا تحت الشعور میں دب کر رہ گئے تھے اور ہم اس کا نام یا لفظ یا چيز کو بھول گئے تھے۔

نفسیات میں اس الجہن کا حل سائنسی انداز میں سب سے پہلے آسٹرین جرمن ماہر نفسیات سگمنڈ فرائیڈ نے اپنی کتاب (Psychopathalogy of Everyday Life (1899 میں پیش کیا۔ نام کے بھول جانے کو زبان کی لغزش (Slip of the Tongue) بھی کہا جاتا ہے۔ اسے کیونکہ فرائیڈ نے پہلی بار سائنسی انداز میں پیش کیا اس لیے اس کا ایک اور نام Freudian Slip بھی ہے اور یہ انگریزی کا ایک محاورہ بھی ہے۔

## مزید دیکھیے
* الزائمر کی بیماری Alzheimer's disease
* پری اون Prion

زمرہ:طب نفسی
یہود

**یہودی** (جمع: **یہود**) یہودیت کے پیروکاروں کو کہتے ہیں جو قدیم بنی اسرائیل کی اولاد ہیں۔ دنیا بھر میں یہودیوں کی موجودہ تعداد کا مکمل اندازہ تو نہیں لگایا جا سکتا تاہم ان کی تعداد 12 سے 14 ملین کے لگ بھگ ہے جن کی اکثریت امریکا اور اسرائیل میں رہائش پزیر ہے۔

حالیہ اعداد و شمار کے مطابق دنیا میں 1 کروڑ چوالیس لاکھ 35 ہزار نو سو یہودی ہیں۔ اسرائیل میں 30 لاکھ، روس میں 26 لاکھ بیس ہزار اور امریکا میں 58،70،000 آباد ہیں۔ دنیا میں سب سے زیادہ یہودی نیو یارک شہر میں جہاں ان کی تعداد 18،30،000 ہے۔ یہودی کی اصطلاح اپنے اندر کثیر مذہبی وظائف اور عقائد کو سمیٹے ہوئے ہے۔ دنیا بھر کے یہودی اپنے وظائف اور عقائد کے لحاظ سے متعدد حصوں میں منقسم ہیں۔ ایک تحقیق کے مطابق یہودیوں کی اکثریت خدا میں یقین نہیں رکھتی اور وہ زیادہ تر ملحد ہیں۔

## تاریخ
ابراہیم کے دو بیٹے تھے۔ اسماعیل اور اسحاق۔ اسحاق کے بھی دو بیٹے تھے ایک یعقوب اور ایک عیسو۔ عیسو پیغمبر نہیں تھے جبکہ یعقوب پیغمبر تھے۔ یعقوب کے بارہ بیٹے تھے جن میں سے ایک کا نام "یہوداہ" تھا۔ "یہودی" کا لفظ اسی سے ہے۔ یعقوب کا لقب تھا "اسرائیل"۔ اسرائیل کا مطلب ہے اللہ کا بندہ۔ یہی بنی اسرائیل یعنی اسرائیل کی اولاد "یہودی" کہلائے۔ آدم سے لے کر ملاکی تک جتنے بھی انبیا گذرے ہیں یہودی ان سب کو انبیا مانتے ہیں۔ یہودی ملاکی کو آخری نبی سمجھتے ہیں۔ اور ملاکی کے بعد جتنے بھی نبی آئے انھیں یہودی نہیں مانتے۔ اور ابھی تک مشیاخ (مسیح) کے انتظار میں ہیں، ان کے نزدیک مسیح ہی آخری پیغمبر ہو گا۔ اس طرح یہودی توریت کو اللہ کی طرف سے نازل شدہ مانتے ہیں لیکن انجیل اور قرآن کو نہیں مانتے۔

## حوالہ جات


زمرہ:ایشیائی شخصیات
زمرہ:جنوبی ایشیا کے نسلی گروہ
زمرہ:سامی اقوام
زمرہ:شمالی افریقا میں نسلی گروہ
زمرہ:صفحات مع گراف
زمرہ:عبرانی بائبل میں مذکور اقوام
زمرہ:قدیم اقوام
زمرہ:قدیم مشرق قریب کی شخصیات
زمرہ:مذہبی شناخت
زمرہ:مشرق وسطی کے نسلی گروہ
زمرہ:مغربی ایشیائی شخصیات
زمرہ:نسلی مذہبی گروہ
زمرہ:یورپ کے نسلی گروہ
زمرہ:یہود اور یہودیت
زمرہ:یہودی معاشرہ
زمرہ:یہودیت
زمرہ:ویکی ڈیٹا سے مطابقت رکھنے والی مختصر تفصیل
زمرہ:تاریخ بنی اسرائیل
زمرہ:اسرائیل کے نسلی گروہ
زمرہ:امریکین کے نسلی گروہ
زمرہ:اصطلاحات یہودیت
طب نفسی

**طب نفسی** جس کو انگریزی میں psychiatry کہا جاتا ہے شعبہ طب سے تعلق رکھنے والا ایک اختصاص (speciality) ہے جو نفسیاتی امراض کے مطالعے، انسے بچاؤ، ان کے تعین و تشخیص اور علاج و نوسازی (rehabilitation) سے متعلق ہوا کرتا ہے۔ تاریخی حوالے سے تو نفسیاتی امراض کی اصطلاح ایسی کسی حالت کا تصور اجاگر کرتی ہے جس میں متاثرہ شخصیت کو معمول کے مطابق بھی نہ کہا جا سکتا ہو اور اس کی کوئی وجہ یا نقص (جسمانی) بھی نہ ہو اور ایسی صورت میں اس میں شخص کے نفس کو مریض سمجھا جائے۔ لیکن آج کی سائنسی ترقی نے اس بات کی افادیت کو خاصی حد تک معدوم کر دیا ہے کہ آج کے جدید آلات اور اختبارات (tests) کی بہترین سہولیات کی مدد سے اکثر نفسیاتی کیفیت میں مبتلا شخصیت کے دماغ میں کسی ایسے قابل شناخت فعل کو معلوم کیا جا سکتا ہے کہ جو اپنے معمول سے منحرف ہو۔

یعنی پرانے رجحان یا تصور کے مطابق عقلی بیماری کو نفسیاتی اور دیگر بیماریوں کو طب سے تعلق رکھنے والی جسمانی بیماریاں کہنا علمی اور سائنسی لحاظ سے درست نہیں رہا، اس کے باوجود ابھی تک غالب رجحان ہے۔ جیسا کہ اوپر ذکر آیا کہ نفسیاتی اور دیگر تمام طبی امراض میں بنیادی طور پر کوئی فرق اس کی امراضیات کے لحاظ سے نہیں یعنی ایسا نہیں کہ نفسیاتی مرض کی کوئی وجہ ایسی نہ ہو کہ جو جسم میں پائی جائے یا یوں بھی کہ سکتے ہیں کہ ایسا نہیں کہ ہوتا کہ جسم بشمول دماغ میں کوئی فعلیاتی انحراف یا کوئی بیماری کی وجہ نہ ہو اور کوئی شخص مرض (نفسیاتی یا کوئی دیگر) کا حامل بھی ہو۔


نفسی
زمرہ:اساسی طبی علوم
زمرہ:پیشہ طب نفسی
زمرہ:ذہنی صحت
زمرہ:علم الاعصاب
زمرہ:نفسیات
زمرہ:یونانی مستعار الفاظ
زمرہ:کامنز زمرہ جس کا ربط ویکی ڈیٹا پر ہے
زمرہ:نفسیات کی شاخیں
زمرہ:چھوٹے پیغام خانوں کا استعمال کرنے والے مضامین
زمرہ:درسی علوم
زمرہ:کرداری علوم
زمرہ:معاشرتی علوم
زمرہ:ویکی ڈیٹا سے مطابقت رکھنے والی مختصر تفصیل
زمرہ:ذہنی عوارض
فہرست پاکستانی قومی پارک

## فہرست
پاکستان کے اہم نیشنل پارک کی فہرست مندرجہ ذیل ہے؛

## نگار خانہ

تصغیر|آزاد کشمیر
File:Baltoro glacier from air.jpg|
File:Deosai Plateau 2.jpg|
File:HangolMudvolcano3.JPG|
File:Saiful muluk during June.JPG|
File:Toli Pir landscape (3).jpg|
File:Cold water Spring in Kirthar National Park, Sindh, Pakistan.jpg|


## امدادی بیرونی روابط
* پاکستان میں نیشنل پارکس

زمرہ:باغات
زمرہ:پاکستان کے سیاحتی مقامات کی فہرستیں
زمرہ:پاکستان کے نیشنل پارک
زمرہ:پاکستانی جغرافیہ متعلقہ فہرستیں
زمرہ:کامنز زمرہ جس کا ربط ویکی ڈیٹا پر ہے
ہنگول نیشنل پارک

تصغیر|ہنگول نیشنل پارک

**ہنگول نیشنل پارک** بلوچستان اور پاکستان کا سب سے بڑا نیشنل پارک ہے جو چھ لاکھ انیس ہزار ترتالیس ہیکڑ رقبے پر پھیلا ہوا ہے۔ کراچی سے 190 کلومیٹر دور یہ پارک بلوچستان کے تین اضلاع گوادر،لسبیلہ اورآواران کے علاقوں پر مشتمل ہے۔ اس علاقہ میں بہنے والے دریائے ہنگول کی وجہ سے اس کا نام ہنگول نیشنل پارک رکھا گیا ہے۔ اس علاقہ کو 1988 میں نیشنل پارک کا درجہ دیا گیا۔ ہنگول نیشنل پارک اس وجہ سے ممتاز حیثیت رکھتا ہے کہ اس میں چار مختلف قسم کے ماحولیاتی نظام یا Eco Systemsکا پایا جانا ہے۔ ہندوؤں کا ہنگلاج مندر بھی اس پارک میں واقع ہے ۔

20 افراد کا عملہ جو گیم واچر،رینجرز اور مینیجر پر مشتم ہے اس پارک کی نگرانی کرتا ہے۔ اس پارک کو چلانے کے لیے تین حصوں میں i) Marine Range ii) Aghor Range iii) Inland Range تقسیم کیا گیا ہے۔

یہ پارک طبعی طور پر پہاڑ، ریت کے ٹیلوں اور دریا کے ساتھ سیلابی میدان وغیرہ میں بٹا ہوا ہے۔ ہنگول ندی نیشنل پاک سے ہوکر گزرتی ہے اور سمندر میں گرنے سے پہلے ایک مدو جزر والا دھانہ بناتی ہے جو کئی ہجرت کرنے والے آبی پرندوں اور دلدلی مگر مچھوں کا مسکن ہے ۔

اس پارک کے جنگلی حیانات کے حیوانات لبونہ میں ایبیکس، یورال، چنکارہ، لومڑی، گیڈر، بھیڑیا وغیرہ شامل ہیں۔
پرندوں میں تیتر، گراؤس، ہوبارہ، بوسٹرڈ، باز، چیل، مرغابی، ترن، چہا، فالکن وغیرہ شامل ہیں۔

رینگے والے جانوروں میں دلدلی مگر مچھ، لمبی چھپکلی، موٹی زبان والی چھپکلی، وائپر اور کوبرا ناگ وغیرہ کے علاوہ کئی اور سمندری حیوانات بھی شامل ہیں۔۔

نباتات میں تمریکس، پروسوپیز، زیز یپس اور کیکر موجود ہیں۔ یہاں چند نایاب جڑی بوٹیاں بھی پائی جاتی ہیں۔ جن کی طبی حوالے سے بڑی اہمیت ہے۔ مقامی لوگ ان کے ذریعے کئی بیماریوں کا علاج دیسی طریقوں سے کرتے ہیں ۔

## حوالہ جات

http://www.hingol.com
http://www.wildlifeofpakistan.com/ProtectedAreasofPakistan/Hingol_NP.htm

## مزید
* پاکستان کے نیشنل پارک

زمرہ:بلوچستان
زمرہ:پاکستان کے صحرا
زمرہ:پاکستان کے نیشنل پارک
زمرہ:جغرافیہ بلوچستان
زمرہ:ضلع آواران
زمرہ:ضلع گوادر
زمرہ:ضلع لسبیلہ
زمرہ:عالمی اتحاد برائے تحفظ فطرت زمرہ دوم
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:بلوچستان کے متحفظہ علاقہ جات
زمرہ:پاکستان میں سیاحت
گنگا چوٹی

**گنگا چوٹی** باغ آزاد کشمیر میں واقع ہے۔ یہ پیر پنجال کے پہاڑوں میں واقع ہے۔ اس کی بلندی 3044 میٹر (9989 فٹ) ہے۔ یہ اسلام آباد سے تقریبا 200 کلومیٹر دور شمال مشرق کی طرف ہے۔ باغ سے بذریعہ جیپ آپ سدھن گلی جا سکتے ہیں جہاں سے راستہ اوپر کی جانب گنگا جھیل کی طرف جاتا ہے۔ یہ جگہ باغ کے خوبصورت ترین مقامات میں سے ایک ہے۔ یہاں سے گنگا چوٹی تک تین منٹ کا پیدل سفر ہے۔
حالانکہ یہ کوہ پیمائی کے لیے ایک آسان چوٹی ہے لیکن طوفانوں کے باعث کوہ پیما مارے بھی جاتے ہیں۔ اس کی چوٹی سے کوہ ہمالیہ کا ایک انتہائی خوبصورت نظارہ دیکھنے کو ملتا ہے۔ اس پہاڑی سے دریائے جہلم کو پانی ملتا ہے۔

ضلع باغ کے مشرقی جانب واقع گنگا چوٹی اس کی بہت دکھ بھری داستان ہے
گنگا چوٹی کا قدیم نام ۔۔گل بانو تھا۔1901ء میں گل بانو ایک چرواہے کی بیٹی تھیں۔گل بانو نے اپنی 1901ء سے لے کر 1931ء تک بکریاں چارتی رہی۔ تب یہاں کے لوگ اس پہاڑی پر جاتے تو کہتے ہم گل بانو سے ملنے جا رہے۔ یوں گل بانو اس پہاڑی کا نام پڑھ گیا وقت گزرتا گیا ایک دن وہاں ایک نوجوان بلغاریا سے شکار کی غرض سے وہاں پہنچا اس نے اپنا خیمہ لگایا اور رات گزاری صبح جب شکار پہ نکلا تو اسے گل بانو نظر آ گئی پہلی نظر میں دیوانہ ہو گیا گل بانو نے پوچھا اے اجنبی توں کون ہے پہلے تجھے دکھا نہیں شکاری نے جواب دیا میرا نام گنگا ہے میں یہاں شکار کرنے آیا تھا لیکن آپ سے پیار ہو گیا میں آپ سے شادی کرنا چاہتا ہوں آپ کا نام کیا ہے تو گل بانو نے مذاق میں کہا میں چوٹی ہوں تو شکاری نے وہاں ایک بورڈ نسب کر دیا میں گنگا آپ جوٹی جب شکاری نے چوٹی کے گھر والوں سے چوٹی کا رشتہ مانگا تو چوٹی کے والد صاحب نے صاف صاف انکار کر دیا شکاری کو بہت دکھ ہوا اسی دوران چوٹی کے والد نے چوٹی کا رشتہ کہیں اور طے کر دیا جب یہ بات شکاری کو پتہ چلی تو وہ بہت بیمار ہو گیا چوٹی چُھپ کے شکاری سے ملنے جاتی ہے تو شکاری کی آخری سانسیں چل رہی ہوتی ہیں شکاری کے آخری الفاظ چوٹی کے لیے ہم اس جنم میں ایک نہ ہو سکے اگلے جنم میں ایک ہوں گے یہ کہتے ہی شکاری کی موت ہو گئی چوٹی بہت روئی پھر چوٹی نے ٹاکے سے چھلانگ لگا کر خودکشی کر لی تب سے اس جگہ کا نام گنگا چوٹی پڑھ گیا 1939ء سے لے کر ابھی تک یہ پہاڑی گنگا جوٹی کے نام سے مشہور ہے،
یہ ایک خو ساختہ اور من گھڑت کہانی لگتی ہے اگر کسی کے پاس اس چوٹی کے بارے میں مستند معلومات ہوں تو شیئر کرے

زمرہ:آزاد کشمیر جغرافیہ نامکمل
زمرہ:آزاد کشمیر کے پہاڑ
زمرہ:پاکستان کے پہاڑ
زمرہ:تاریخ پاکستان
زمرہ:ضلع باغ
زمرہ:ضلع باغ کے آباد مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:تین ہزاری پہاڑ
چنبیلی

تصغیر|یاسمین
**چنبیلی** یا **یاسمین** ایک جھاڑی دار پودے کا نام ہے۔ انگریزی میں اس کو Jasmine کہا جاتا ہے۔ اس کے پتے چھوٹے چھوٹے اور گہرے سبز رنگ کے ہوتے ہیں۔ اس کے اوپر چھوٹے چھوٹے سفید رنگ کے پھول لگتے ہیں۔ جن کی انتہائی اچھی خوشبو ہوتی ہے۔

## اہمیت
**چنبیلیاں** پاکستان کا قومی پھول ہے۔ اس کے پتے اور پھول دور سے پاکستانی جھنڈا لگتے ہیں اسی لیے اس کو پاکستان کا قومی پھول کہا جاتا ہے۔
15 جولائی 1961ء کو حکومتِ پاکستان نے 'چنبیلی' کو ملک کا قومی پھول قرار دینے کا اعلان کیا۔

## نگار خانہ

File:Jasmine Flower full bloom on the plant near Hyderabad, Andhra Pradesh, India. 01.jpg|
File:Jasmine Flower full bloom on the plant near Hyderabad, Andhra Pradesh, India. 02.jpg|


## حوالہ جات

زمرہ:باغاتی پودے
زمرہ:پاکستان کے اعزازات و علامات
زمرہ:پودے
زمرہ:نباتاتیہ سامووا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:سرخ فہرست کے کم تشویشناک انواع
زمرہ:تونس کی قومی علامات
زمرہ:پھول
زمرہ:نباتاتیہ
زمرہ:نباتاتیہ ایشیا
زمرہ:نباتاتیہ آسٹریلیا
باندرکلا

**باندرکلا** پنجاب میں بچوں کا ایک کھیل ہے۔ اس میں زمین پر ایک کلا ٹھوکا جاتا ہے جس سے ایک رسی بندھی ہوئی ہوتی ہے اور اس کلے کے گرد کھیلنے والوں کی جوتیاں پڑی ہوتی ہیں۔ باری دینے والا لڑکا اس رسی کو پکڑ تا ہے اور کلے کے گرد چکر کاٹتا ہے باقی بچے ان جوتیوں کو باہر نکالنے کی کوشش کرتے ہیں۔ لڑکا کلے سے اتنی دور رہتا ہے جتنی کہ رسی کی لمبائی۔ اگر چکر کاٹتے ہوئے وہ کسی جوتی نکالنے والے بچے کو ہاتھہ لگا دے تو پھر اس بچے کی باری آ جاتی ہے۔ جب آخری جوتی نکال لی جاتی ہے تو وہ تمام جوتیاں باری دینے والے کو اس وقت تک ماری جاتی ہیں جب تک وہ ایک خاص جگہ کو دوڑ ہاتھہ نہیں لگا لیتا۔

زمرہ:پاکستانی تفریحی  کھیل
گنتارا

تصغیر|بائیں|400px|گنتارا کا ایک نمونہ
**گنتارا** (abacus) ایک نہات قدیم اور مشہور اختراع (device) کا نام ہے جو حساب کتاب کے لیے عرصہ قدیم سے مختلف تہذیبوں میں استعمال کی جاتی رہی ہے۔ گنتارا کو اردو میں معداد بھی کہتے ہیں۔

بنیادی طور پر یہ اختراع ایک لکڑی کے کھانچے (frame) پر مشتمل ہوتی ہے جس میں تار ایک ترتیب سے لگے ہوئے ہوتے ہیں اور ان تاروں میں تسبیح کے موتیوں کی مانند موتی پروے ہوئے ہوتے ہیں جن کو آگے پیچھے سرکا کر حساب کتاب کے لیے استعمال کیا جاتا ہے۔

گنتارا میں دو خانے ہوتے ہیں۔ ایک اوپر اور ایک نیچے۔ اوپر والے خانے میں ہر تار یا باریک سلاخ میں دو دو موتی ہوتی ہیں اور ہر موتی پانچ کو ظاہر کرتا ہے۔ نچلے خانے میں ہر تار میں پانچ پانچ موتی ہوتے ہیں جو اکائی کو ظاہر کرتی ہیں۔

## نگار خانہ

File:Gregor Reisch, Margarita Philosophica, 1508 (1230x1615).png|
File:Rechentisch.png|
File:Rechnung auff der Linihen und Federn.JPG|
File:Köbel Böschenteyn 1514.jpg|
File:Rechnung auff der linihen 1525 Adam Ries.PNG|
File:1543 Robert Recorde.PNG|
File:Peter Apian 1544.PNG|
File:Adam riesen.jpg|
File:Rekenaar 1553.jpg|


## حوالہ جات

زمرہ:رومی ریاضی
زمرہ:ویکی ڈیٹا سے مطابقت رکھنے والی مختصر تفصیل
کمپیوٹر ماؤس

thumbnail|کمپیوٹر ماؤس
**ماؤس** (mouse)،ایک آلہ یا پرزہ ہے جو کمپیوٹر کے ایک لازمی جزو کے طور پر استعمال کیا جاتا ہے۔ اسے سٹین فورڈ تحقیقی ادارے نے 1993ء میں ایجاد کیا تھا۔ بائیں ہاتھ کے لیے موزوں ماؤس بھی دستیاب ہے، جسے امریکی انجینئر ڈاوگ انجلبارٹ نے ایجاد کیا تھا۔

دائیں ہاتھ کو اس پر رکھ کر ہلائیں تو ،محور (cursur)کی حرکت کمپیوٹر سکرین پر ایک تیر کی صورت میں دیکھی جا سکتی ہے۔

## حوالہ جات

زمرہ:اشارہ گر آلات
زمرہ:1964ء کی کمپیوٹر متعلقہ متعارفات
زمرہ:امریکی ایجادات
زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:کمپیوٹر ان پٹ آلات
زمرہ:منظری لعبہ تضبیطی طریقہ جات
زمرہ:چھوٹے پیغام خانوں کا استعمال کرنے والے مضامین
تلقائی طفرہ

تلقائی طفرات، خلیات کی تقسیم کے دوران خود بخود DNA میں نمودار ہوجانے والے طفرات یا میوٹیشنز کو کہا جاتا ہے۔ ان کو انگریزی میں spontaneous mutations کہتے ہیں۔ یعنی یہ طفرات اس وقت پیدا ہوتے ہیں جب خلوی تقسیم کے دوران ڈی این اے کا سالمہ  اپنی نقول تیار  کر رہا ہوتا ہے۔ ایک اوسط انسانی عمر کے دوران سائنسی اندازوں کے مطابق خلیات تقریباً  1017  مرتبہ تقسیم ہوتے ہیں، ان کی یہ تقسیم نہ صرف نشو و نما کے دوران بلکہ بعد از نشو و نما ضائع ہوتے رہنے والے خلیات کی جگہ لینے کے لیے نئے خلیات تیار کرنے کے لیے بھی لازمی ہے اور ہر تقسیم کے دوران لگ بھگ  6X109  نئی نیوکلیوٹائڈز کی، DNA کا سالمہ بنانے کے لیے شمولیت یا پیوستگی کی ضرورت ہوتی ہے۔ اس قدر وسیع پیمانے پر خلیات کی تقسیم اور اس دوران ہونے والے کیمیائی تعملات اور نیوکلیوٹائڈز کے حجم کبیر کی نقل و حرکت کے اعداد سے ہی اندازہ ہوجاتا ہے کہ ڈی این اے کی replication کا عمل کس قدر درستی کا تقاضا کرتا ہے۔

زمرہ:طفرہ
جسمی طفرہ

جسمی طفرات یا somatic mutations ایسے طفرات یا طَفرَہ کو کہتے ہیں کہ جو جسم کے (یعنی جسمی یا بدن کے ) خلیات میں نمودار ہوا کریں، اس کے لیے طب میں جو لفظ استعمال کیا جاتا ہے وہ ہے جسدی طفرہ۔ جسدی کا لفظ جسد سے بنا ہے اور اس کا مطلب جسم ہوتا ہے، جسد کو انگریزی میں soma اور جسدی کو somatic کہا جاتا ہے۔

دراصل ان کو جسدی یا جسمی طفرہ کہنے کی وجہ یہ ہے کہ یہ جسم کے ان خلیات میں ہوتی ہے کہ جو جفت گیری پر بچہ بنانے میں براہ راست شامل نہیں ہوا کرتے اور اسی وجہ سے جسدی طفرہ والدین سے اولاد میں منتقل نہیں ہوتا، ہاں یہ ہے کہ یہ حامل شخص کے انھی خلیات (جن میں یہ موجود ہو، مثلا جگر یا پھیپڑے وغیرہ) کی تقسیم سے بننے والے نئے خلیات میں لازمی منتقل ہو جایا کرتی ہے۔

جبکہ وہ خلیات کہ جو بچہ بنانے میں براہ راست ملوث ہوا کرتے ہیں اگر ان میں طفرہ پیدا ہو تو اس کو نذری طفرات یا Germline mutations کہا جاتا ہے۔

## مزید دیکھیے
* طفرہ (mutation)
* مطفر (mutation)
* متوالیہ (sequencing)
* واحد نیوکلیوٹائیڈ کثیرشکلیت (single nucleotide polymorphism)
* ڈی این اے

زمرہ:طفرہ
نذری طفرہ

**نذری طفرہ** یا germline mutation ایسے خلیات میں پیدا ہونے والا طفرہ یا mutation ہوتا ہے کہ جو بچہ بنانے میں براہ راست ملوث ہوا کرتے ہیں۔ یعنی نر کے تولیدی خلیے (نطفہ) اور مادہ کے تولیدی خلیے (بیضہ) میں اگر طفرہ پیدا ہوجائے تو ظاہر ہے کہ وہ ان کے ملاپ (fertilization) سے بننے والے نئے خلیے میں بھی منتقل ہوجائیں گے اور یوں وہ خلیہ جب ماں کے پیٹ میں پرورش پا کر صورت اختیار کرے گا تو والدین (دونوں یا کسی ایک) کی جانب سے آنے والا طفرہ اس بچے میں منتقل ہو چکا ہوگا۔

جبکہ وہ طفرہ یا میوٹیشن جو نر اور مادہ کے تولیدی خلیات (نطفہ اور بیضہ) میں نہ ہوں بلکہ جسم کے کسی دیگر عضو (مثلا جگر، پستان وغیرہ) میں ہوں تو ان کو Somatic mutations کہا جاتا ہے۔

## مزید دیکھیے
* طفرہ (mutation)
* مطفر (mutation)
* متوالیہ (sequencing)
* واحد نیوکلیوٹائیڈ کثیرشکلیت (single nucleotide polymorphism)
* ڈی این اے

زمرہ:طفرہ
لون جسیمی طفرہ

**لون جسیمی طفرہ** اس سلسلہ کو کہا جاتا ہے جس سے لون جسیم یعنی Chromosomes میں تبدیلیاں آئیں۔ اس تبدیلی یا طفرہ کو انگریزی میں Chromosomal mutation کہا جاتا ہے۔ اس سلسلہ کے عمومآ منفی اثرات ہی ہوتے ہیں، مثلآ **Down Syndrome**, لیکن سائنسدانوں کے مطابق لون جسیمی طفرہ انواع کی فطرت کا ایک اہم پہلو ہیں۔ 

## حوالہ جات

زمرہ:طفرہ
زوج قواعد

زوج قواعد (انگریزی نام: Base Pair) لونجسیم یعنی chromosomes اور genetics کے لحاظ سے وہ بنیادی جوڑ ہیں جن کو ملا کر انسانوں کے genetic essense کو منصوب کیا جاتا ہے۔ ان کی چار اقسام ہیں:
* اڈینین
* گوانین
* تھایامین
* سائٹوسین

## مزید دیکھیے
* فینولک ایکسٹریکشن

زمرہ:سالماتی وراثیات
زمرہ:وراثیات
زمرہ:طفرہ
زمرہ:ڈی این اے
زمرہ:کامنز زمرہ جس کا ربط ویکی ڈیٹا پر ہے
زمرہ:معلوماتیۂ حیاتیات
زمرہ:پیمائشی اکائیاں
سید علی گیلانی

**سید علی شاہ گیلانی**(29 ستمبر 1929ء – 1 ستمبر 2021ء)، جموں و کشمیر کے  سیاسی رہنما تھے، کا تعلق ضلع بارہ مولہ کے قصبے سوپور سے تھا۔ وہ کشمیر کے پاکستان سے الحاق کے حامی تھے۔بزرگ حریت رہنما سید علی گیلانی جماعت اسلامی جموں و کشمیر کے رکن رہے ہیں جبکہ انھوں نے جدوجہد آزادی کے لیے ایک الگ جماعت "تحریک حریت" بھی بنائی تھی جو کل جماعتی حریت کانفرنس کا حصہ ہے۔ بزرگ حریت رہنما سید علی گیلانی معروف عالمی مسلم فورم "رابطہ عالم اسلامی" کے بھی رکن تھے۔ حریت رہنما یہ رکنیت حاصل کرنے والے پہلے کشمیری حریت رہنما ہیں۔ ان سے قبل سید ابو الاعلیٰ مودودی اور سید ابو الحسن علی ندوی جیسی شخصیات برصغیر سے "رابطہ عالم اسلامی" فورم کی رکن رہ چکی ہیں۔ مجاہد آزادی ہونے کے ساتھ ساتھ وہ علم و ادب سے شغف رکھنے والی شخصیت بھی تھے اور علامہ اقبال کے بہت بڑے مداح تھے۔ انھوں نے اپنے دور اسیری کی یادداشتیں ایک کتاب کی صورت میں تحریر کیں جس کا نام "روداد قفس" ہے۔ اسی وجہ سے انھوں نے اپنی زندگی کا بڑا حصہ بھارتی جیلوں میں گزارا۔

## ابتدائی زندگی
29 ستمبر 1929 کو پیدا ہونے والے 88 سالہ سید علی گیلانی مقبوضہ کشمیر پر 72 سال سے جاری بھارتی قبضے کے خلاف جدوجہد کی توانا آواز ہیں۔ اوریئنٹل کالج پنجاب یونیورسٹی کے گریجویٹ بزرگ رہنما سید علی گیلانی نے بھارتی قبضے کے خلاف جدوجہد کا آغاز جماعت اسلامی کشمیر کے پلیٹ فارم سے کیا تھا۔

## اعزازات
پاکستان کے 73یوم آزادی کے موقع پر بزرگ حریت رہنما سید علی گیلانی کو نشانِ پاکستان کا اعزاز دیا گیا۔ یہ اعزاز پاکستان کے صدر عارف علوی نے ایوان صدر میں ایک خصوصی تقریب میں عطا کیا۔ یہ اعزاز اسلام آباد میں حریت رہنماؤں نے وصول کیا۔

## وفات
ان کا انتقال یکم ستمبر 2021ء کو سری نگر میں اپنی حیدر پورہ رہائش گاہ پر ہوا۔ بھارت نے ان کی وفات کے دن سرینگر میں کرفیو نافذ کر دیا اور لوگوں کو ان کی میت کے قریب آنے نہ دیا اور ان کو تیس منٹ میں دفن کر دیا۔

## مزید دیکھیے
* میر واعظ عمر فاروق

## حوالہ جات

زمرہ:1929ء کی پیدائشیں
زمرہ:اورینٹل کالج کے فضلا
زمرہ:بھارتی اسلام پسند
زمرہ:تاریخ جموں و کشمیر
زمرہ:جموں و کشمیر قانون ساز اسمبلی کے ارکان
زمرہ:جموں و کشمیر کی سیاست
زمرہ:جموں و کشمیر کے سیاست دان
زمرہ:شخصیات جن کے امریکا میں داخل ہونے پر پابندی ہے
زمرہ:ضلع بارہ مولہ کی شخصیات
زمرہ:ضلع بانڈی پورہ کی شخصیات
زمرہ:کشمیر
زمرہ:کشمیری سیاستدان
زمرہ:کشمیری شخصیات
زمرہ:کشمیری مصنفین
زمرہ:مسئلہ کشمیر
زمرہ:نشان پاکستان وصول کنندگان
زمرہ:بھارتی مسلم شخصیات
زمرہ:بھارتی شخصیات
زمرہ:بھارتی مصنفین
زمرہ:کشمیری مسلم
زمرہ:جموں و کشمیر کے مصنفین
زمرہ:بیسویں صدی کے ہندوستانی مسلمان
زمرہ:اکیسویں صدی کے ہندوستانی مسلمان
زمرہ:تہاڑ جیل کے قیدی
زمرہ:کشمیر علیحدگی پسند تحریک
زمرہ:بھارتی سیاست دان